
Nod 1: Trafod Cynllun Datblygu’r ysgol.

Amcan 1: Dangos fy nealltwriaeth ar lefel damcaniaethol o Gynllun Datblygu’r ysgol a’r agwedd rwyf wedi dewis i ffocysu arno. 

Nod 2: Trafod y broses ar gyfer datblygiad.

Amcan 2: Dangos fy nealltwriaeth o’r proses hunanwerthuso, dadansoddi data, cynnwys rhanddeiliaid, cynllunio strategol a mesur effaith. 

Nod 3: Adolygu ar y datblygiad.

Amcan 3: Gwerthuso ar yr hyn mae’r ysgol wedi gwneud a rhoi awgrymiadau ymarferol yn seiliedig ar beth rwyf wedi darganfod o ran sut y gellid gwneud pethau’n wahanol. 


I gychwyn cawn atgoffa beth yw nod yr aseiniad hwn sef trafod sut mae’r ysgol yn datblygu un agwedd ar ei Chynllun Datblygu Ysgol. Yr agwedd byddaf yn ffocysu arno yn ystod yr aseiniad yma yw gwella lles ac agwedd tuag at ddysgu o fewn plant yn yr ysgol. Rheswm am ddewis yr agwedd yma yw oherwydd teimlaf fod hyn yn elfen hanfodol o fewn plant yn yr ysgol ac mae’n bwysig i sicrhau bod nhw yn teimlo yn hapus ac yn gyfforddus yn yr ysgol. Cefnoga Llywodraeth Cymru (2017) a hyn trwy ddweud mai lles plant ac oedolion yn gritigol ac yn chwarae rhan fawr mewn bywyd pob dydd. Pwysleisia ar y ffaith bod angen lles da i deimlo’n hapus ac yn barod i ddysgu yn yr ysgol. Sylweddola Llywodraeth Cymru bod lefelau o les yn dechrau cwympo wrth i’r plant mynd yn hyn a thyfu felly mae’n bwysig i wella hyn a chadw lefelau lles y plant yn uchel trwy gydol ei fywyd ysgol (Llywodraeth Cymru, 2017, t.8).

Sefydlwyd yr ysgol yng Ngŵyr. Ar hyn o bryd, mae 167 o ddisgyblion rhwng 3 ac 11 oed ar y gofrestr. Daw ychydig iawn o’r disgyblion o gartrefi lle ni siaradir Saesneg fel iaith gyntaf. Ychydig iawn o ddisgyblion sy’n dod o gefndiroedd ethnig lleiafrifol.  Mae tua 3% o’r disgyblion yn gymwys i dderbyn prydau ysgol am ddim, ffigwr sy’n is o lawer na chyfartaledd Cymru. Mae oddeutu 17% o ddisgyblion ag anghenion dysgu ychwanegol (ADY). Mae ychydig iawn o ddisgyblion yn derbyn gofal gan yr awdurdod lleol (Estyn, 2017, t.1). Deallaf i beidio defnyddio enw’r ysgol, aelodau staff na phlant yn ystod yr aseiniad yma trwy ddilyn canllawiau BERA (2011) er mwyn sicrhau preifatrwydd a diogelwch.

Mae cyd-destun y cynllun datblygu ysgol yn nodi yn gyffredinol bod yr ysgol yn anelu i wella a chodi safonau o waith y plant ar draws y meysydd dysgu yn yr ysgol, gwella lles ac ymddygiad i ddysgu, gwella profiadau dysgu ac addysgu i’r athrawon a phlant, cynnig gofal a  chymorth i bawb yn yr ysgol a gwella arweiniaith a rheolaeth yn yr ysgol (Cynllun Datblygu Ysgol, 2021-2022, t.6).  Cafodd y Cynllun Datblygu Ysgol (CDY) ei ysgrifennu trwy ddefnyddio, ystyried a chynnwys syniadau ac adborth aelodau staff yr ysgol, llywodraethwyr, rhieni a disgyblion a chafodd ei rhannu yn ystod cyfarfodydd llais y plentyn a dosbarthu holiaduron. Mae cynnwys llais y plentyn yn bwysig mewn ysgolion oherwydd i gydweithio gyda nhw i greu amgylchedd gorau iddyn nhw yn yr ysgol. Cefnoga Hopkins (2007) a hyn gan nododd hi fod llais y plentyn y rhoi mewnbwn a dealltwriaeth i’r athrawon ac aelodau staff beth sydd angen gwneud i wella neu newid agweddau penodol i greu profiad mwy positif i’r plant yn yr ysgol (Hopkins, 2007, t.394). Yn yr un modd mae damcaniaeth Erikson ( yn ehangu ar hyn gan gredodd ef fod 8 cam i ddatblygiad plentyn. Mae iechyd seicolegol gallu cael effaith mawr ar y camau datblygiad yma. Dywed ef os nad yw iechyd a lles y plentyn yn iachus, bydd datblygiad y plentyn yn cael ei effeithio (Erikson, 1950). 

Bydd y cynllun yn cael ei gweithredu dros flwyddyn academaidd yma sef o fis Med1 2021 i fis Orffennaf 2022 lle bydd aelodau staff a llywodraethwyr yr ysgol yn ymdrechu i wella’r agweddau nodais uwchben a fydd yn cael ei adolygu ar ddiwedd pob tymor. Y strategaeth maen nhw wedi dewis i dangos cynnydd yr agweddau yma yw trwy ddefnyddio lliwiau coch, oren, melyn a gwyrdd, sydd yn cael ei adnabod fel graddio ‘RAYG’ i ddangos cynnydd da neu gynnydd cyfyngedig. Teimlaf fod hyn yn strategaeth sydd yn hawdd i ddeall a rhoi canlyniadau clir os yw’r agweddau ar y trywydd iawn neu beidio o ran gwneud cynnydd. Cefnoga Chang (2018) a hyn gan ddweud mai lliwiau yn hawdd i gofio ac yn aros yn y cof am hirach (Chang, 2018). Er dweud hyn, mae’r strategaeth yma yn ddiffyg manylder oherwydd nad oes nodiadau neu sylwadau ar gynnydd yr agweddau i roi syniad gwell ar beth sydd yn gweithio a beth sydd angen gwella yn benodol. Dywed Brown a Glover (2006) bod adborth ysgrifenedig yn rhoi adborth manwl a chlir am gryfderau a gwendidau i roi’r cyfle gorau i’r person neu sefydliad gwneud gwelliannau (Brown a Glover, 2006, t.85). Gweler bod yr ysgol wedi creu meini prawf llwyddiant ar gyfer pob agwedd fel modd o asesu cynnydd a rhoi mewnbwn a dealltwriaeth o beth sydd yn llwyddiannus a beth sydd angen ail ystyried neu newid. Mae’r ysgol yn dewis yr agweddau sydd angen datblygu trwy ystyried yr adborth derbynnon nhw yn adroddiad Estyn (2017) ar ôl arolygiad. 

Eto yr agwedd rwyf wedi penderfynu ffocysu arno yn ystod yr adroddiad yma yw lles ac ymddygiad y plant tuag at ddysgu. Fe aiff yr ysgol i wella’r agwedd yma trwy ganolbwyntio ar amcanion penodol sef parhau i wreiddio model ysgolion iach yn feddyliol, gwella adolygiad lles y plant, datblygu dynesiadau gwrth fwlio a chefnogi lles staff yr ysgol (CDY, 2021-2022, t.4). Rheswm mae’r ysgol wedi penderfynu datblygu’r agwedd yma yw oherwydd mai lles yn cefnogi cyrhaeddiad academaidd a rhoi buddion mwy eang i’r gymuned a’r gymdeithas nawr ac yn y dyfodol (CDY, 2021-2022, t.7). Golyga hyn bod lles yn effeithio ar ymrwymiad y plant yn academaidd gyda’i gwaith ysgol, fel aelod o’r gymuned ac yn effeithio sut maen nhw yn cymdeithasu er enghraifft gwneud ffrindiau a chyfathrebu ag eraill. Pwysleisia damcaniaeth datblygiad cymdeithasol Vygotsky (1934) gan gredodd ef fod angen sgiliau a lles cymdeithasol da er mwyn rhoi’r sylfaen gorau i lwyddo mewn bywyd academaidd ac i gefnogi datblygiad cyffredinol y plentyn (Vygotsky, 1934, t.277). Yn ôl Llywodraeth Cymru (2019) noda’r hawliau UNCRC (Un convention on the rights of the child) mae gan blant yr hawl i deimlo yn ddiogel a bod ganddyn nhw’r cymorth i ddatblygu ei iechyd a lles trwy fynegi teimladau ac i fod yn rhan o benderfyniadau sydd yn cael ei wneud sydd yn effeithio nhw, sef y CDY yn yr achos hwn (Llywodraeth Cymru, 2019). 

Gweler bod lles yn un o’r elfennau sydd yn cael ei phwysleisio arno’r fwyaf o fewn y cwricwlwm newydd i Gymru Donaldson (2022). I ddechrau mae un o’r pedwar diben yn benodol ar fod yn ‘Unigolion iach, hyderus’ sydd yn adeiladu lles meddyliol ac emosiynol a gwybod beth sydd eu hangen i gadw’n iach a diogel (Llywodraeth Cymru, 2022). Yn ôl y fodel ysgolion iach yn feddyliol y Sefydliad Iechyd y Byd (2020) mae iechyd meddyliol yn cael ei diffinio fel cyflwr lles lle gall pob plentyn sylweddoli ei photensial personol a gallu ymdopi gyda rhwystrau mewn bywyd a chyfrannu tuag at ei gymuned (Sefydliad Iechyd y Byd, 2020, t.1). Felly, maen amlwg bod lles y plentyn yn effeithio ar niferoedd o agweddau gwahanol yn ei fywydau er enghraifft ysgol a bywyd cymdeithasol.

Fel rwyf wedi nodi yn barod mae’r CDY yn ffocysu ar ddatblygu 5 agwedd gwahanol sydd wedi cael ei awgrymu gan Estyn (2017) fel adborth ar ôl arolwg. Ond sut bydd yr ysgol yn adolygu ei datblygiad i sicrhau bod yr ysgol yn gwneud cynnydd? Dywed y ddogfen ‘Cynlluniau datblygu ysgolion’ gan Lywodraeth Cymru (2014) mae rhaid i ysgolion adolygu ar effaith ei gweithredoedd i wella agweddau penodol yn yr ysgol i sicrhau bod cynlluniau a strategaethau gwella’r ysgol yn adlewyrchu cyd-destun yr ysgol (Llywodraeth Cymru, 2014, t.17). I gefnogi hyn dywed Estyn (2016) yn y ddogfen ‘Arweiniaeth a gwella ysgolion cynradd’ bod adolygu ar gynnydd cyn belled yn rhoi dealltwriaeth glir i’r ysgolion am os ydy’r strategeaethau maen nhw’n defnyddio yn gweithio neu oes angen gwneud newidiadau (Estyn, 2016, t.32). Ym mhellach pwysleisia Demetriou a Kyriakides (2012) ar bwysigrwydd adolygu ar effaith i wneud cynnydd fel ysgol a rhoi’r cyfleoedd gorau i’r plant llwyddo yn ei addysgu trwy adnabod yn benodol beth sy’n effeithiol a beth sydd ddim yn gweithio cystal (Demetriou a Kyriakides, 2012, t.150). 

Noda Llywodraeth Cymru (2022) bod yna tri cham i adolygu ar eich ymarfer sef ‘Pa mor dda ydyn ni’n gwneud?, Sut ydy’n ni’n gwybod? a Sut allwn ni wella?’ Dyle’r atebion i’r cwestiynau yma ar gamau gweithredu fod yn sail ar ddatblygiad yr ysgol er budd y plant (Llywodraeth Cymru, 2022). Gweler bod hyn yn debyg i’r broses  adolygu cynnydd yn y CDY. Er mwyn adolygu ar gynnydd mae’r ysgol yn cwrdd ag aelodau sydd yn rhan o’r datblygiad yr agwedd benodol ar ddiwedd pob tymor i drafod os yw’r datblygiadau sydd wedi digwydd yn cyrraedd gofynion y cwricwlwm newydd i Gymru Donaldson (2022) yn ôl y meysydd dysgu a phrofiad. Mae’r sylwadau sydd wedi codi yn ystod y cyfarfod yn cael ei adrodd nôl i’r tîm pwyllgor arweiniaeth i wneud penderfyniadau ar y gweithredoedd maen nhw fynd i gymryd o nawr ymlaen. Teimlaf fod hyn yn strategaeth dda i ddefnyddio oherwydd mae’n rhoi’r cyfle i’r aelodau staff a thîm arweiniaeth i adfyfyrio ar y tymor diwethaf a rhoi trefniadau yn ei le ar gyfer y tymor nesaf yn seiliedig ar y syniadau cafodd ei godi. Cefnoga Lifford (2019) a hyn trwy ddweud wrth staff yr ysgol adolygu ar ymarfer gyda’i gilydd mae’n galluogi nhw i fagu syniad clir o’r gwelliannau sydd angen gwneud a’r proses o sut i gyrraedd yna (Lifford, 2019). Ar y llaw arall, sylweddolais mai’r broses yma yn ddiffyg cynnwys llais y plentyn. Fel y dywed yn adroddiad Estyn (2016) mae defnyddio llais y plentyn yn rhoi’r cyfle i’r athrawon ymateb i ofynion y plant a derbyn syniadau o safbwynt y plentyn (Estyn, 2016). Credaf fod hyn yn hanfodol wrth geisio gwella lles ac agwedd y plant. 

Ar gyfer dadansoddi data, mae’r ysgol yn defnyddio ‘One Note’ sef dogfen dadansoddi data gan ‘Microsoft’. Mae’r tîm arweiniaeth yn cofnodi canlyniadau pob agwedd mewn taelen trwy ddefnyddio dull ‘RAYG’ sydd yn dangos yn glir yr agweddau sydd ar y trywydd iawn o ran cynnydd a pha rhai sydd tu ôl. Un cryfder o ddefnyddio taelen i ddadansoddi data yw bod yn weledol iawn ac yn hawdd cymharu agweddau gwahanol gyda’i gilydd. Cefnoga (Baker a Sugden (2003) a hyn trwy ddweud mai taelen yn rhoi dadansoddiad amrantiad ac eglur o’r data yn ôl cynnydd yr ysgol (Baker a Sugden, 2003). Er dweud hyn, nad yw cofnodi data ar taelen yn rhoi’r sylfaen gorau i seilio penderfyniadau ar ddulliau i ddatblygu gan nad oes llawer o ddyfnder i’r data. Cytuna Goldwater (2007) a hyn trwy nodi nad yw taelen yn rhoi dadansoddiad neu adborth manwl iawn o pam mae agwedd penodol yn datblygu neu beidio (Goldwater, 2007). 

Mae cyfarfodydd yn cael ei chynnal i roi’r cyfle i’r rhanddeiliaid yma rhannu syniadau a chyfrannu tuag at drefniadau. Rhodda hyn y cyfle i’r ysgol gweld barnau a syniadau o amrywiaeth o safbwyntiau gwahanol, o fewn yr ysgol a thu allan. Cytuna Bridgehous a Woods (1999) gan ddywedon nhw fod gwahanol rhanddeiliaid yn mynegi ei theimladau am agweddau penodol nad ydy eraill gallu gweld o safbwynt neu rôl nhw yn yr ysgol (Bridgehouse a Woods, 1999, t.109). Cefnoga Thomson (2010) yn y ddogfen ‘A whole school change’ a hyn trwy ddweud mai rhanddeiliaid yn rhoi cefnogaeth bellach i gadarnhau bod yr ysgol yn gwneud y penderfyniadau cywir er budd datblygiad (Thomson, 2010, t.60). Er dweud hyn, teimlaf gall cynnwys rhanddeiliaid cael effaith negyddol ar y cynllun gan fod rhai er enghraifft rhieni, disgyblion dim ond yn gweld pethau o safbwynt nhw a’i phlentyn ac yna yn awgrymu syniadau i fuddsoddi nhw yn unig. Cytuna McQuaid (2010) a hyn trwy nodi gall rhanddeiliaid achosi problemau trwy anghytuno gyda chynlluniau a theimlo bod yr ysgol yn anwybyddu ei mewnbwn (McQuaid, 2010, t.10).

Er mwyn mesur effaith, bydd yr ysgol yn defnyddio model ysgolion iach y llywodraeth (2021). Bydd y tîm arweiniaeth yn mesur effaith y cynllun yn ôl datblygiad yr agwedd lles ac agwedd tuag at ddysgu’r plant trwy edrych ar amcanion y model ac ystyried os ydyn nhw wedi cyrraedd y safon yna neu beidio. Dywed Crichton a McDaid (2015) bod dilyn amcanion yn cynyddu cymhelliant i’r plant ac aelodau staff i weithio yn galed ac ymdrechu i gyrraedd y nod (Crichton a McDaid, 2015, t.190). Ar y llaw arall, gan fod y Llywodraeth sydd wedi creu’r fodel yma, dydy’r amcanion ddim yn benodol i’r ysgol. Teimlaf gall yr ysgol creu meini prawf llwyddiant gydag amcanion sydd yn seiliedig ar agweddau sydd angen datblygu sydd yn bersonol i’r plant a’r staff yr ysgol. 

Wrth edrych nôl ar yr holl bwyntiau a safbwyntiau trafodais i yn ystod yr adroddiad yma, gwelaf fod yr ysgol wedi adnabod yn union yr agweddau sydd angen datblygu ac wedi cynllunio cynllun gyda gweithredoedd addas er mwyn gwneud datblygiad. Gwelwn cyn belled mae’r ysgol wedi gwneud datblygiad cynyddol i wella lles ac agwedd y plant tuag at ddysgu trwy ddilyn amcanion model ysgolion iach a dilyn a chwrdd â disgwyliadau rhaglen lles corfforol. Mae’r ysgol yn dilyn system y Llywodraeth leol sydd yn rhoi’r cyfle i’r plant hunan asesu ei lles meddyliol ei hunain.  Mae yna tair ardal lliw sydd yn cyfateb a sut mae’r plentyn yn teimlo sef gwyrdd, melyn a choch. Gwyrdd yw teimlo yn hapus a coch yw teimlo yn drist neu grac. Mae’r ysgol yn anelu i gadw pob plentyn yn yr ardal wyrdd trwy’r amser. Hefyd, rwy’n hoffi’r ffaith bod datrysiadau i wella sut maen nhw’n teimlo er enghraifft cyfri i ddeg a mynd am dro. Teimlaf fod hyn yn hanfodol i helpu’r plant nid yn unig adnabod sut maen nhw’n teimlo ond sut i newid hyn i deimlo’n well. Cytuna Rogers (2012) trwy ddweud mai’n bwysig i blant cysylltu ei theimladau gyda gweithredoedd sydd yn newid sut maen nhw yn teimlo (Rogers, 2012, t.483).  Ym mhellach dywed Jack (2008) bod lles yn cael effaith ar bob agwedd arall ym mywyd plentyn felly mae sicrhau bod lles da gan blentyn yn hanfodol (Jack, 2008, t.755). 

O ran datblygu ym mhellach gyda’r CDY teimlaf fod gen i awgrymiadau ar gyfer newidiadau a chamau gweithredu ar gyfer y dyfodol yn ôl ymchwil, ymarfer personol a damcaniaethau. Yn ôl yr agwedd rwyf wedi bod yn canolbwyntio arno, sef lles y disgyblion, yn fy marn i gall y tîm arweiniaeth dod at ei gilydd a chynllunio meini prawf llwyddiant sy’n cynnwys amcanion sydd yn seiliedig ar agweddau penodol mae’r plant a’r rhanddeiliaid eisiau datblygu yn yr ysgol. Rheswm am hyn yw oherwydd er mwyn gwneud datblygiad, mae gosod targedau sydd yn berthnasol i’r ysgol yn gritigol er mwyn cael y cyfle gorau i wneud cynnydd. Cytuna Llywodraeth Cymru (2021) a hyn trwy nodi yn y ddogfen ‘Cynllunio gwelliant a’i roi ar waith’ bod angen blaenoriaethu agweddau penodol sydd angen datblygu yn yr ysgol a chreu cynlluniau i wella nhw yn benodol (Llywodraeth Cymru, 2021). Credaf bydd hyn yn gweithio yn fwy effeithiol o ran gwneud datblygiad yn ôl yr agweddau sydd ar y CDY.


Fel nodais i ar ddechrau’r aseiniad hwn, nod yr aseiniad yw trafod sut mae ysgol yn datblygu un agwedd ar ei CDY. I grynhoi, yn ystod gweithio ar yr aseiniad hwn dysgais i am y pwysigrwydd cael CDY yn yr ysgol er mwyn rhoi targedau i’r plant a staff anelu ato. Mae sicrhau bod lles y plant yn iachus yn hanfodol gan fod yn cael effaith ar bob agwedd yn ei fywyd. Dylanwada hyn ar fy ngyrfa addysgu yn y dyfodol trwy roi mwy o bwyslais ar les mewn gwersi a helpu’r plant cysylltu gyda’i theimladau yn fwy. Yn olaf, bydd pwysleisio ar sut i wella sut mae’r plant yn teimlo mewn gwersi a bywyd ysgol yn helpu iddyn nhw ddod yn ymwybodol o’i theimladau. Cysyllta hyn gydag un o’r pedwar diben y cwricwlwm newydd i Gymru (2021) sef ‘unigolion iach, hyderus’ sydd yn adeiladu ei lles meddyliol (Llywodraeth Cymru, 2021). 

